जन्मकुंडली में सूर्य की निर्बल स्थिति, अशुभ प्रभाव तथा गोचर में प्राप्त होने वाले अशुभ परिणामों को दूर करने के लिए प्रभावित व्यक्तियों को सूर्य के उपाय करने से राहत प्राप्त होती है। जिन व्यक्तियों पर सूर्य की महादशा / अन्तर्दशा का प्रभाव अनुकूल न चल रहा हो वे सब भी इन उपायों को कर लाभान्वित हो सकते हैं। उपाय अपने सामर्थ्य के अनुसार करें, शुद्धता का ख्याल रखे तथा श्रद्धा में किसी भी प्रकार की कमी परिणामों में कमी का कारण बन सकती है, अत: उपाय पूर्ण विश्वास के साथ करने जरुरी है।